สวัสดีค่ะ คุณพอดีอยากทราบว่า หนูฝังเข็มมาประมานปีกว่าๆแล้วอะค่ะ แต่ละปีทำให้หนูอ้วนขึ้นมากๆ แล้วสิวก็เยอะขึ้นเลื่อยๆประจำเดือนไม่มาเลย อยากทราบว่ามันเกี่ยวกับที่การฝังเข็มไหมค่ะ
สวัสดีค่ะ ผลข้างเคียงของยาฝังคุมกำเนิดที่พบบ่อย (ประมาณ 50%) ได้แก่ การมีเลือดออกกะปริดกะปรอย ประจำเดือนมาไม่สม่ำเสมอ ประจำเดือนมาบ่อย มีปริมาณประจำเดือนมาก โดยจะเป็นในช่วง 1 ปีแรก หลังจากนั้นประจำเดือนจะค่อยๆ มาน้อยลง ประมาณ 20% ของผู้ที่ฝังยาประจำเดือนจะมาน้อย หรือไม่มีประจำเดือนเลย ซึ่งก็ไม่ได้อันตรายแต่อย่างใดส่วนผลข้างเคียงอื่นๆ ที่อาจพบได้ เช่น มึนหัว เวียนหัว ปวดหัว คลื่นไส้ ปวดท้องน้อย เจ็บเต้านม อารมณ์แปรปรวน น้ำหนักขึ้น สิวขึ้น เป็นต้นสำหรับผลข้างเคียงที่ทำให้น้ำหนักขึ้นนั้น พบได้ค่อนข้างน้อย และมักเกิดจากปัจจัยอื่นๆ ร่วมมากกว่าเป็นผลจากยาโดยตรง เช่น การกินอาหารมากไป กินบ่อยๆ กินแต่อาหารที่มีพลังงานสูง ไม่ค่อยได้เคลื่อนไหวร่างกาย เป็นต้น และหากเป็นผลจากยา มักพบในช่วงแรกๆ ดังนั้นหากฝังมามากกว่า 1 ปีแล้วยังคงมีน้ำหนักขึ้นเรื่อยๆ โดยที่ไม่ได้เกิดจากการกินอาหารมากเกินไป ควรไปพบแพทย์เพื่อสาเหตุอื่นค่ะ เช่น อาจเกิดจากมีภาวะไทรอยด์ฮอร์โมนต่ำ เป็นต้นผลของยาต่อการเกิดสิวก็เช่นกัน พบได้ไม่มากนัก โดยอาจทำให้ผู้ที่เป็นสิวอยู่แล้วเป็นมากขึ้นกว่าเดิม แต่ในบางรายกลับพบว่ารู้สึกมีผิวดีขึ้นการเกิดสิวที่มากขึ้นยังอาจขึ้นอยู่กับปัจจัยอื่นๆ ได้อีก หากเป็นเยอะ แนะนำให้ไปพบแพทย์เพื่อรักษาค่ะ การรักษาสิวโดยพื้นฐานไม่ว่าจะเกิดจากสาเหตุอะไรจะมีวิธีที่คล้ายคลึงกันค่ะ